
Narva Linnavalitsuse 01.07.2009 korralduse nr 710-k

„Munitsipaaleluruumi Pähklimäe tänav 11-29 Narvas

võõrandamisele mittekuuluvaks tunnistamine“

kehtetuks tunnistamine

1.  Asjaolud ja menetluse käik

Narva Linnavalitsus võttis 01.07.2009 vastu korralduse nr 710-k „Munitsipaaleluruumi Pähklimäe tänav 11-29 Narvas võõrandamisele mittekuuluvaks tunnistamine“, et anda  nimetatud  eluruum järgnevalt  kehtestatud korras üürile isikule, kes on arvele võetud munitsipaalkorteri üürimise taotlejana. 
Nimetatud haldusakt on käesoleva ajani jõus.
Munitsipaaleluruum aadressil Pähklimäe 11-29 Narvas kujutab endast ühetoalist korterit üldpindalaga 21,5 m2. Antud eluruumi on korduvalt  üürile pakutud registris arvel olevatele isikutele, kuid lähtudes korteri tehnilistest andmetest,  üldseisundist ja väikesest pindalast, ei ole seisuga 15.10.2009. a esitatud  antud korteri üürimiseks ühtegi avaldust.
Munitsipaalkorteri Pähklimäe 11 – 29 Narvas edasist käsutamist arutati Narva Linnavalitsuse eluasemekomisjoni 15.10.2009. a istungil,  kus otsustati teha Narva Linnavalitsusele ettepanek tunnistada Narva Linnavalitsuse 01.07.2009 korralduse nr 710-k „Munitsipaaleluruumi Pähklimäe tänav 11-29 Narvas võõrandamisele mittekuuluvaks tunnistamine“ kehtetuks ning, arvestades  korteri tehnilist seisukorda ja andmeid, pidada otstarbekaks võõrandada see edaspidi suulisel enampakkumisel.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Vastavalt haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavalitsuse 01.07.2009 korralduse nr 710-k „Munitsipaaleluruumi Pähklimäe tänav 11-29 Narvas võõrandamisele mittekuuluvaks tunnistamine“. 

4. Rakendussätted 

4.1. Korraldus jõustub seadusega sätestatud korras. 

4.2. Kaesolev korraldust võib vaidlustada Tartu Halduskohtu Jõhvi kohtumajas 30 paeva jooksul arvates Narva Linnavalitsuse poolt korralduse teatavakstegemise päevast.

